Борис Младенов-Young
Навън е есен. Вятърът свисти…

chitanka.info

Навън е есен. Вятърът свисти,

цигулка сякаш свири в тъмнината.

Лежа и слушам, примижал с очи,

мелодията близка и позната.

Привижда ми се моят роден край.

Селяци пир пируват и гуляят —

празнуват гордо щедър урожай,

до късна нощ се веселят, играят…

На сутринта зора щом зазори,

на лов потеглят хрътки и ловци —

стрелба… гонитба… и трофей чудесен!

……………………………

Вивалди свири вятърът в дъжда

и аз в блаженство райско се топя

под звуците на дивната му „Есен“.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.